b"\n_START_ARTICLE_\nDebby Ryan\n_START_SECTION_\nZgodnje \xc5\xbeivljenje in zgodnja kariera\n_START_PARAGRAPH_\nDeborah Ann Ryan se je rodila 13. maja 1993 v Huntsvillu, Alabama, Zdru\xc5\xbeene dr\xc5\xbeave Amerike. Je kristjanka in v\xc4\x8dasih je zelo pogosto nastopala na raznih cerkvenih prireditvah. Njen o\xc4\x8de je po poklicu vojak in zato se je v otro\xc5\xa1tvu preselila na veliko razli\xc4\x8dnih krajev v Evropi. Z igranjem je za\xc4\x8dela, ko je nastopala v teatru v Nem\xc4\x8diji in tudi v nem\xc5\xa1kem jeziku. Takrat je odkrila svojo ljubezen do igranja._NEWLINE_Pri desetih letih, leta 2003, se vrne v Zdru\xc5\xbeene dr\xc5\xbeave in odra\xc5\xa1\xc4\x8da v Teksasu. Takrat je sanjala o tem, da bi po poklicu postala igralka. V intervjuju za People Magazine se je leta 2009 opisala kot pravo piflarko v \xc5\xa1oli._NEWLINE_Ima starej\xc5\xa1ega brata Chasea, ki je kitarist in pevec. Marca 2009 ga je v enem izmed intervjujev ozna\xc4\x8dila za svojega idola.\n_START_SECTION_\nIgranje\n_START_PARAGRAPH_\nLeta 2007, v zgodnjih najstni\xc5\xa1kih letih je Debby Ryan za\xc4\x8dela s svojo igralsko kariero na malih televizijskih ekranih s pojavi v razli\xc4\x8dnih reklamah. Pojavila se je v reklamah za razne izdelke firme iDog. Njena prva filmska vloga je bila v filmu Barney: Let's Go to the Firehouse istega leta, kjer je igrala neko nepoimenovano najstnico. Imela je tudi eno izmed pomembnej\xc5\xa1ih vlog v filmu The Longshots ob Keke Palmer in Icu Cubu, kjer je igrala nesramno najstnico Edith._NEWLINE_V letu 2008 je dobila eno izmed pomembnej\xc5\xa1ih vlog, vlogo Bailey Pickett v televizijski seriji Paglavca na krovu ob Dylanu Sprousu, Colu Sprousu in Brendi Song. Televizijsko serijo so posneli kot nadaljevanje serije Paglavca v hotelu z enako igralsko zasedbo, samo da je v tej seriji namesto Debby Ryan igrala igralka Ashley Tisdale._NEWLINE_Televizijsko serijo so leta 2008 ocenili kot najbolj\xc5\xa1o serijo za otroke med leti 6 in 11 ter za pred-najstnike med leti 9 in 14, kjer sta bili najve\xc4\x8dji konkurenci televizijski seriji Hannah Montana in \xc4\x8carovniki s trga Waverly._NEWLINE_Delala je na animirani seriji My Mate Flynn, v kateri igra Tino. Poleg tega je tudi napisala scenarij._NEWLINE_Leta 2008 je igrala tudi v televizijskih serijah Jonas Brothers: Living the Dream in Disney Channel's Totally New Year 2008, leta 2009 pa v televizijskih serijah Hannah Montana ter \xc4\x8carovniki s trga Waverly._NEWLINE_V letu 2009 je dobila vlogo v filmu What If... poleg Kevina Sorba in Kristy Swanson. Re\xc4\x8deno je, da bo film iz\xc5\xa1el na valentinovo leta 2010 in snemali so ga v Manistee, Michigan v juliju 2009. In October 2009, Ryan hosted the first Tween Girl Summit in which she hosted the event and its concerts.\n_START_SECTION_\nGlasbena kariera\n_START_PARAGRAPH_\nDebby Ryan igra ve\xc4\x8d in\xc5\xa1trumentov, med drugim tudi akusti\xc4\x8dno kitaro, klavir in sintetizator. Je tudi tekstopiska in z bratom skupaj delata na glasbi. Pokazala je veliko zanimanja za \xc5\xbeanre, kot so jazz, pop rock, country in rock. Na turneji\xc2\xa0\xc2\xbbTerrific Teen Tour\xc2\xab\xc2\xa0je sodelovala z glasbeniki, kot so Mitchell Musso, Jasmine Richards in Savannah Outen. Ta turneja naj bi ji odprla pot v glasbene vode.\n_START_SECTION_\nZasebno \xc5\xbeivljenje\n_START_PARAGRAPH_\nV intervjuju za People Magazine leta 2009 je Debby Ryan povedala, da je njena soigralka v televizijski seriji Paglavca na krovu, Brenda Song, hkrati tudi njen idol. Marca tistega leta je v nekem intervjuju povedala, da obo\xc5\xbeuje tudi igralce, kot so Anne Hathaway, Meryl Streep, Rachel McAdams in Tobey Maguire. Rekla je tudi, da obo\xc5\xbeuje jazz in country in da obe zvrsti zelo rada prepeva, da pa ima njen brat najraje rock glasbo in stil Jasona Mraza._NEWLINE_Ronald McDonald House-u je pomagala zbrati denar za otroke."